મળતી માહિતી મુજબ અણિયારા ગામે રહેતો અને છુટક મજુરી કરતો લાલજી બાબુ મોરવાડિયા નામનો કોળી યુવાન ગઈકાલે સાંજે પોતાનું જી. જે. ૩.ડીએચ. ૫૪૬૨ નંબરનું ટુ-વ્હીલર લઈ ખારચીયા ગામે કોઈ કામ સબબ મિત્ર પરેશ માધાભાઈ વાટિયા સાથે જતો હોય ત્યારે ખારચિયા નજીક માધવ હોટલ પાસે પહોંચતા હાઈવે ઉપર લાઈટ રીપેરીંગનું કામ ચાલતુ હોય જેના તાર રસ્તા પર હોય તે તારને જોતા તેનાથી બચવા માટે હોન્ડાને સાઈડમાં લઈ રોંગસાઈડ તરફથી નીકળવાની કોશિષ કરતા એક તાર બાઈકના ટાયરમાં ફસાઈ જતા બંને ફંગોળાઈ ગયા હતા.